Alexander Gottlieb Baumgarten
Store norske leksikon,Religion og filosofi,Filosofiens fagdisipliner,Estetikk
Alexander Gottlieb Baumgarten var en tysk filosof og professor i Frankfurt. Hans Metaphysica (1739) ble benyttet som grunnbok ved Kants forelesninger.
Baumgarten bygger i sin filosofi især på Leibniz og Wolff, og huskes i dag spesielt fordi han var den første som brukte betegnelsen «estetikk» i tilnærmet moderne betydning, selv om det vi i dag ville kalle «det (estetisk) skjønne» for Baumgarten bare var en del av estetikkens område. Baumgarten mente at kunstopplevelser var sanseopplevelser med tillegg av følelse. Estetikk og logikk utgjorde for ham til sammen en vitenskap som han kalte gnoseologi (kunnskapslære). Les mer i Store norske leksikon estetikk